Missatge: Amants o experts de l'estadística, la lògica, les implicacions, les causalitats, etc. Us plantejo humilment un dubte genuí que tinc personalment. Què en penseu d'aquesta afirmació (basada en dues suposicions aleatòries, la veracitat de les quals acceptem d'entrada): a) als EUA els negres (o els xinesos, llatins, etc.) tenen de mitjana un nivell adquisitiu menorb) la gent amb un nivell adquisitiu més gran té una TV de més qualitat de mitjana Afirmació 1: Llavors podem concloure que la procedència ètnica d'un individu als EUA i la qualitat de la TV que tingui al menjador són factors amb una certa relació estadística.Afirmació 2: Si fem una enquesta amb les variables "procedència ètnica" i "qualitat de la TV al menjador" i els dos punts anteriors (a i b) són certs llavors necessàriament els resultats de l'enquesta reflectiran la relació descrita a l'afirmació 1 i les seves implicacions directes: els negres/xinesos/latinos tenen de mitjana pitjors aparells de TV que la resta. Què en penseu? Es tracta d'una relació espúria o no? Són certes les afirmacions? Sempre? Si no ho són, per què? Personalment m'ho semblen però m'ha sobtat que un usuari no ho veiés així. No és lo primer cop que jo o altres usuaris ens trobem amb situacions semblants on quelcom que ens sembla molt evident sovint és refusat per gent que diu dominar la lògica. Que se'ns escapa res potser?

Resposta: b) la gent amb un nivell adquisitiu més gran té una TV de més qualitat de mitjana Això, d'entrada és fals. L'exemple el tens a l'estat espanyol on tothom ha estat vivint per sobre de les seves possibilitats i, en els anys de la bombolla, tothom (o quasi) comprava a crèdit, sense saber si ho podrien pagar.